‘મારા સવાલનો જવાબ ન આપ્યો. મુકેશ આમ કહે તે પહેલાં તો દિશા ઊભી થઈ ઘરમાં ચાલી ગઈ. મુકેશને અપમાન જેવું લાગ્યું. એક ક્ષણે તો ઊભા થઈ ચાલતાં થઈ આવવાનું મન થઈ આવ્યું, પણ તે એમ કરી ન શકયો તેની આજુબાજુના ઘરનાં સભ્યો રીતસર ગોઠવાઈ ગયા હતાં અને બધા જ કોઈ વિચિત્ર નજરે જોઈ રહ્યાં હતાં બીજી રીતે કહીએ તો નજરની તલવાર તાણીને ઊભા હતાં. મુકેશને નવાઈ લાગી. તેનાં હોઠ પર આવી ગયુ કેમ આમ માંરા સામે જોઈ રહ્યાં છો ? મેં કાંઈ ખોટું કહ્યું, ખોટું કર્યું…..!’ કોઈ કશું બોલ્યું નહિં. તેના ફરતે અબોલ અને ભારેખમ વાતાવરણનું કવચ રચાઈ ગયું હતું.